Aalborg Stiftstidende, 1830-01-02
Fra 1801 forestod Malling Toldkammeret som første Deputeret i Geheimeraad Dreiers Sted indtil han selv udnævntes dertil 1804. Af de mange vigtige Anordninger, som Malling udarbeidede i dette Tidsrum, maa det være nok at anføre Toldforordningen af 1797, hvorved et nyt System blev indført, som paa engang forøgede de Kongelige Jndtægter og aabnede en friere Handel. Jblandt de mange Kommissioner og Samfund, af hvilke Malling var et virksomt Medlem, valgtes han 1783 til Præsident for Landhuusholdningsselskabet, hvis Virksomhed blev des vigtigere, da Spørgsmaalet og Bondefriheden begyndte at drøftes. Malling var aldeles paa deres Side, der talte Bondens Sag. Han blev aarligen valgt igjen til Selskabets Præsident, indtil han 1802 formedelst tiltagende Forretninger maatte bede sig afløst af en anden. Som første Medlem af Kjøbenhavns Fattig-Direction havde han en stor Jndflydelse paa Fattigvæsenets Forvaltning lige indtil 1815. Blandt det meget Gode, hvortil Malling virkede som første og bestyrende Medlem i Universitets=Directionen, nævnes især tvende vigtige Foranstaltninger, hvilke han med Jver stræbte at fremme, den ene Oprettelsen af et Universitet i Norge, den anden Stiftelsen af Sorøe Akademie. J sit 77de Aar begyndte han et Skrift under Titel: "Danmark i de Aar jeg her henlevede", hvori han vilde beskrive sit Levnetsløb og sin Samtid; men hvoraf desværre, kun et Brudstykke hidtil er fundet. Ligesom Malling var fra Middelstanden af, ved sin Konges Naade bleven forfremmet til de høieste Statsembeder, havde han og i sin lange Embedstid modtaget af Kongen mange andre Naadesbeviisninger. J Aaret 1779 blev han udnævnt til virkelig Kammerraad, 1781 til virkelig Justitsraad, 1797 til virkelig Etatsraad, 1804 til Konferentsraad, 1809 til Komd. af Dbr., 1811 til Storkors af Dbr. 1812 til Geheime-Konferentsraad, 1813 til Dbr. M., 1826 til Ridder af Elephanten. Ligesom Malling var lykkelig i sin Embedsvirksomhed, var han det og i sin Familiekreds. J sit 34te Aar havde han ægtet en elskelig Pige, Christiane Beck, Dat ter af Kancellieraad og forhenværende Plantagerier Beck. Med hende levede han indtil sin Død. Hun fødte ham 13 Børn, hvoraf 9 ere levende. Han saae fine tvende Sønner i hæderlig Embedsvirksomhed, fine Døttre, paa den ynste nær, gifte, og kunde tælle 26. Børnebørn. Den største Deel af Mallings Børn boe i Kjøbenhavn, i deres Midte levede Oldingen. Hans egen Urbanitet og Freden i hans egen Aand havde stedse givet hans Familiekreds sit Præg; hans musikalske Talent var gaaet i Arv til Børnene, og deres Sang og Musik udgjorde hans Forlystelser, efter at han allerede i flere Aar havde trukket sig tilbage fra Selskabslivet. Nekrologen slutter med disse skjønne og sanddrue Ord: "Jkkun det Træk ville vi endnu tilføie, at Mallings Uegennyttighed var saa stor, at uagtet han i mange Aar havde saa betydelig Andeel i de vigtigste til Pengevæsnets Forvaltning hørende Sager, efterlader han, endskjøndt en saare ordentlig Huusholdning, intet til sine Børn uden sit Navns Hæder. Saaledes har Mallings Borgerdaad svaret til det Skrift, hvorved han først gjorde sig bekjendt, og med Grund have hans Medborgere næsten i to Menneskealdere, ligesaavel i Borgerlivet som i Skolen, knyttet det Gode og det Udmærkede til Navnet Ove Malling.